
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
23 ΙΟΥΛΙΟΥ 1990 


ΤΕΥΧΟΣ ΠΡΩΤΟ 



ΠΕΡΙΕΧΟΜΕΝΑ 


ΝΟΜΟΙ 

1888 Κύρωση Πράξης Νομοθετικού Περιεχομένου . 1 

ΠΡΟΕΔΡΙΚΑ ΔΙΑΤΑΓΜΑΤΑ 

237. Τροποποίηση και συμπλήρωση της Νομοθεσίας του Πυροσβε¬ 
στικού Σώματος... 2 

238. Ρύθμιση θεμάτων προσωπικού της Υπηρεσίας Πολιτικής Αε¬ 

ροπορίας (ΪΠΑ) του Υπουργείου Μεταφορών και Επικοινω¬ 
νιών. 3 

ΝΟΜΟΙ 

ΝΟΜΟΣ ΑΡΙΘ. 1888 (1) 

Κύρωση Πράξης Νομοθετικού Περιεχομένου 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 


Κυρούται και έχει ισχύ νόμου, σύμφωνα με τις διατάξεις του άρθρου 
44 του Συντάγματος, η από 25 Απριλίου 1990 Πράξη Νομοθετικού 
Περιεχομένου, η οποία δημοσιεύθηκε στο αριθ. 69 Α/1990 Φ.Ε.Κ., 
που έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Τροποποίηση διατάξεων του Νόμου 1869/1989 «προσωρινή διοί¬ 
κηση των εσόδων και εξόδων του Κράτους και των ειδικών υπηρεσιών 
για το οικον. έτος 1990». 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

1. Τις διατάξεις του άρθρου 44 παρ. 1 και 79 παρ. 4 του Συντάγμα¬ 
τος. 

2. Τις διατάξεις του νόμου 1869/1989 «προσωρινή διοίκηση των 
εσόδων και εξόδων του κράτους και των ειδικών υπηρεσιών για το έτος 

1990». 

3. Το γεγονός ότι είναι αδύνατη η κατάθεση και ψήφιση του Προϋπο¬ 
λογισμού 1990 μέχρι τέλος Απριλίου, με πρόταση του Υπουργικού 
Συμβουλίου, αποφασίζουμε: 

Άρθρο μόνο 

1. Η περίπτωση β' της παραγρ. 1 του άρθρου 2 του ν. 1869/1989 
αντικαθίσταται ως εξής: 

«1. β) Για την πραγματοποίηση των εξόδων του οικονομικού έτους 
1990, μπορεί να διατίθενται από τους Κύριους Διατάκτες, πιστώσεις 
του Προϋπολογισμού του οικονομικού έτους 1989, όπως αυτές διαμορ¬ 
φώθηκαν ως την 31η Δεκεμβρίου 1989 και μέχρι έξι δωδέκατα (6/12) 
αυτού, ή μέχρι το σύνολο των πιστώσεων του Προϋπολογισμού του οι¬ 


κονομικού έτους 1990 από την κατάθεσή του στη Βουλή για ψήφιση, 
όπως θα ορίζεται κάθε φορά με πράξεις του Υπουργού των Οικονομι¬ 
κών, σύμφωνα με το άρθρο 20 του Κώδικα Δημοσίου Λογιστικού». 


2. Η ισχύς της παρούσης Πράξεως Νομοθετικού Περιεχομένου, η 
οποία θα κυρωθεί νομοθετικά κατά το άρθρο 44 παρ. 1 του Συντάγμα¬ 
τος, αρχίζει από της δημοσιεύσεώς της στην Εφημερίδα της Κυβερύή- 
σεως. 

Αθήνα, 25 Απριλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 

ΟΙ ΑΝΤΙΠΡΟΕΔΡΟΙ 

ΤΖΑΝΝΗΣ ΤΖΑΝΝΕΤΑΚΗΣ, ΑΘΑΝΑΣΙΟΣ ΚΑΝΕΛΛΟΠΟΥΛΟΣ 

ΟΙ ΥΠΟΥΡΓΟΙ 

ΜΙΛΤΙΑΔΗΣ ΕΒΕΡΤ, ΙΩΑΝΝΗΣ ΒΑΡΒΓΓΣΙΩΤΗΣ. ΣΩΤΗΡΙΟΣ ΚΟΥ- 
ΒΕΛΑΣ, ΓΕΩΡΓΙΟΣ ΣΟΥΦΛΙ ΑΣ, ΙΩΑΝΝΗΣ ΠΑΛΑΙΟΚΡΑΣΣΑΣ. ΜΙ¬ 
ΧΑΗΛ ΠΑΠΑΚΩΝΣΤΑΝΤΙΝΟΥ. ΑΡΙΣΤΕΙΔΗΣ ΚΑΛΑΝΤΖΑΚΟΣ. 
ΜΑΡΙΕΤΤΑ ΓΙΑΝΝΑΚΟΥ, ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ, 
ΙΩΑΝΝΗΣ ΒΑΣΙΛΕΙΑΔΗΣ, ΓΕΩΡΓΙΟΣ ΤΖΓΓΖΙΚΩΣΤΑΣ. ΓΕΩΡΓΙΟΣ 
ΜΙΣΑΗΛΙΔΗΣ, ΣΤΕΦΑΝΟΣ ΜΑΝΟΣ. ΣΤΑΥΡΟΣ ΔΗΜΑΣ. ΑΘΑΝΑ¬ 
ΣΙΟΣ ΞΑΡΧΑΣ, ΝΙΚΟΛΑΟΣ ΓΚΕΛΕΣΤΑΘΗΣ, ΑΛΕΞΑΝΔΡΟΣ ΠΑΠΑ- 
ΔΟΓΓΟΝΑΣ, ΠΑΝΑΓΙΩΤΗΣ ΧΑΤΖΗΝΙΚΟΛΑΟΥ, ΓΕΩΡΓΙΟΣ ΣΟΥΡ- 
ΛΑΣ, ΑΝΝΑ ΨΑΡΟΥΔΑ - ΜΠΕΝΑΚΗ. ΑΧΙΛΛΕΑΣ ΚΑΡΑΜΑΝΛΗΣ, 
ΣΩΤΗΡΙΟΣ ΧΑΤΖΗΓΑΚΗΣ» 

Άρθρο 2 

Η ισχύς του παρόντος αρχίζει από 25 Απριλίου 1990. 


Παραγγέλλομε τη δημοσίευση του παρόντος στην Εφημερίδα της 
Κυβερνήσεως και την εκτέλεσή του ως νόμου του Κρότους. 

Αθήνα, 9 Ιουλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΓΕΩΡΓ. ΚΑΡΑΜΑΝΛΗΣ 

Ο ΥΠΟΥΡΓΟΣ ΟΙΚΟΝΟΜΙΚΩΝ 

ΙΩΑΝ. ΠΑΛΑΙΟΚΡΑΣΣΑΣ 

θεωρήθηχε χαι τίθηχε η Μεγάλη Σφραγίδα τον Κράτους. 

Αθήνα, 12 Ιουλίου 1990 
Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΘΑΝ. ΚΑΝΕΛΛΟΠΟΥΛΟΣ 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 237 (2) 

Τροποποίηση κοκ συμπλήρωση της Νομοθεσίας του Πυροσβεστικού 

Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τς διατάξεις των παραγράφων 1 εδαφ. α, γ, δ, στ και θ και 7 του 
άρθρου 11 του Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152) όπως το άρθρο αυτό οιντικαταστάθηκε από την παρά¬ 
γραφο 1 του άρθρου 1 του Ν. 1590/1986. 

2. Τς διατάξες της παραγράφου 2 του άρθρου 1 του Ν. 1590/ 

1986 «Τροποποίηση διατάξεων του Ν. 1481/1984 «Οργανισμός 
Υπουργείου Δημόσιας Τάξης» και άλλες διατάξες (Α' 49). 

3. Τς διατάξες του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιος Τάξης» (Α' 51). 

4. Την Υ. 1035/103/336/820/0006Α/27.4.1990 απόφαση του 
Πρωθυπουργού και του Υπουργού Οικονομικών για ανάθεση αρμοδιο¬ 
τήτων στους Υφυπουργούς Οικονομικών (Β’ 291). 

5. Την 259/1990 Γνωμοδότηση του Συμβουλίου της Επικράτειας, 
ύστερα από πρόταση του Υπουργού Δημόσιας Τάξης και Υφυπουργού 
Οικονομικών, αποφασίζουμε: 

Άρθρο 1 

Ρύθμιση θεμάτων Περιφερειακών Διοικήσεων 
Πυροσβεστικών Υπηρεσιών 

1. Στς πόλες όπου εδρεύουν Περιφερειακές Διοικήσες Πυροσβεστι¬ 
κών Υπηρεσιών και δεν έχουν συσταθεΐ σ’ αυτές Υποδιοικήσες, τα κα¬ 
θήκοντα της περίπτωσης ε της παραγράφου 2 του άρθρου 2 του Π.Δ. 
371/1987 (Α'-166) ανεξάρτητα από τον αριθμό των Σταθμών της πό¬ 
λης ασκούνται από τους Υποδιοικητές των Περιφερειακών Διοικήσεων. 
Οι Υποδιοικητές των Περιφερειακών Διοικήσεων είναι συντάκτες των 
εκθέσεων ικανότητας των Διοικητών των Πυροσβεστικών Σταθμών της 
πόλης με γνωματεύοντα τον Περιφερειακό Διοικητή και γνωματεύοντες 
οι ίδιοι για τους αξιωματικούς που υπηρετούν στους Σταθμούς αυτούς. 
Στις έδρες των Περιφερειακών Διοικήσεων που λειτουργεί ένας Πυρο¬ 
σβεστικός Σταθμός, ως προς την σύνταξη των εκθέσεων ικανότητας 
των αξιωματικών ισχύει η περίπτωση β της παραγράφου 1 του άρθρου 
6 του Π.Δ. 371/1987 (Α'166). 

2. Οι μετακινήσεις του πυροσβεστικού προσωπικού μέσα στην πόλη 
όπου εδρεύει η Περιφερειακή Διοίκηση γίνονται με διαταγή του Περιφε¬ 
ρειακού Διοικητή. Για την εφαρμογή της διάταξης αυτής οι πόλεις της 
Αθήνας και του Πειραιά θεωρούνται ως ενιαία πόλη. 

3. Το Πυροσβεστικό Συνεργείο της Αθήνας υπάγεται απ’ ευθείας στο 
Αρχηγείο του Πυροσβεστικού Σώματος. 

4. Στην περίπτωση α της παραγρ. 2 του άρθρου 2 του Π.Δ. 371/ 

1987 (Α’ 166) προστίθεται δεύτερο εδάφιο που έχει ως εξής: 

«Τα θέματα συνεργασίας, αμοιβαίας αρωγής και ορίων επέμβασης, 
μεταξύ γειτονικών Περιφερειακών Διοικήσεων Πυροσβεστικών Υπηρε¬ 
σιών ρυθμίζονται με απόφαση του Αρχηγού του Πυροσβεστικού Σώμα¬ 
τος ύστερα από πρόταση των οικείων Περιφερειακών Διοικητών». 

5. Η περίπτωση α της παραγράφου 1 του άρθρου 6 του Π.Δ. 371/ 
1987 αντικαθίσταται ως εξής: 

* «α. Του Υπαρχηγού ο Αρχηγός χωρίς γνωματεύοντα. Του Διευθυντή 

Αρχηγείου, των Διοικητών Περιφερειακών Διοικήσεων Πυροσβεστικών 
Υπηρεσιών, των Διοικητών της Πυροσβεστικής Σχολής, της Ε.Μ.Α.Κ. 
και του 199 Σ.Ε.Κ.Υ.Π.Σ., των Διευθυντών της Γ.Α.Υ.Π.Σ. και των 
Ασφαλιστικών Ταμείων ο Υπαρχηγός με γνωματεύοντα τον Αρχηγό. 
Των Διευθυντών Διευθύνσεων του Αρχηγείου και του Διοικητή του Πυ¬ 
ροσβεστικού Συνεργείου της Αθήνας ο Διευθυντής Αρχηγείου με γνω¬ 
ματεύοντα τον Υπαρχηγό. 

6. Στην παράγρ. 1 του άρθρου 6 του Π.Δ/τος 371/1987 (Α' 166) 
προστίθεται περίπτωση η που έχει ως εξής: 

«η. Του Υποδιοικητή ή αρχαιότερου μετά το Διοικητή αξιωματικού 
της Πυροσβεστικής Σχολής, της Ειδικής Μονάδας Αντιμετώπισης Κα¬ 
ταστροφών (Ε.Μ.Α.Κ.) και της Γενικής Αποθήκης Υλικού Πυροσβεστι¬ 


κού Σώματος (ΓΑΥΠΣ) ο Διοικητής των Υπηρεσιών αυτών με γνωμα¬ 
τεύοντα τον Υπαρχηγό». 

Άρθρο 2 

Μετατροπές οργανικών θέσεων - 
Προαγωγές Πλοηγών Κυβερνητών 

1. Η οργανική θέση Επιπυραγού των Περιφερειακών Διοικήσεων 
Πυροσβεστικών Υπηρεσιών Θεσσαλίας, Δυτικής Ελλάδας και Κρήτης 
που προβλέπεται από το άρθρο 2 παράγρ. 5 του Π.Δ/τος 371/1987 
(Α' 166) μετατρέπεται σε θέση Αρχιπυράρχου ο οποίο εκτελεί τα καθή¬ 
κοντα του Διοικητή της Περιφερειακής Διοίκησης. 

2. Η παράγρ. 3 του άρθρου 1 του Π.Δ/τος 370/1987 (Α' 166) 
αντικαθίσταται ως εξής: 

«3. Οι θέσεις των Αρχιπυροσβεστών και Πυρονόμων Πλοηγών Κυ¬ 
βερνητών είναι ενιαίες. Οι Αρχιπυροσβέστες Πλοηγοί Κυβερνήτες εξε¬ 
λίσσονται στο βαθμό του Αξιωματικού, εφόσον κριθούν προακτέοι από 
τα αρμόδια συμβούλια, ως εξής: 

α. Προάγονται στο βαθμό του Πυρονόμου μετά τη συμπλήρωση 2 
ετών παραμονής στη βαθμό του Αρχιπυροσβέστη. 

β. Προάγονται στο βαθμό του Ανθυποπυραγού μετά τη συμπλήρωση 
2 ετών παραμονής στο βαθμό του Πυρονόμου, ανεξάρτητα από την 
ύπαρξη κενών οργανικών θέσεων. 

Ως προς την προαγωγική τους εξέλιξη στο βαθμό του αξιωματικού 
διέπονται από τις διατάξεις που ισχύουν και για τους λοιπούς αξιωματι¬ 
κούς της ειδικής κατηγορίας των Πλοηγών Κυβερνητών. Για τις κρί¬ 
σεις των Αρχιπυροσβεστών κοκ Πυρονόμων Πλοηγών Κυβερνητών 
εφαρμόζονται οι διατάξεις που ισχύουν για τους Αρχιπυροσβέστες κοκ 
Πυρονόμους Γενικών Υπηρεσιών, αποφοίτων των Σχολών Αρχιπυρο- 
σβεστών και Μετεκπαίδευσης Πυρονόμων». 

Άρθρο 3 - 

Διοιχειρίσεις υλικού Πυροσβεστικών Υπηρεσιών 

1. Η διαχείριση και συντήρηση του υλικού κάθε υπηρεσίας του Πυρο¬ 
σβεστικού Σώματος οινατίθεται σε οικονομικό Συμβούλιο. Αυτό αποτε- 
λείται από το Διοικητή, ως Πρόεδρο και το Διαχειριστή Υλικού. 

2. Οι διοιχειρίσεις υλικού διακρίνονται σε αυθύπαρκτες και μερικές. 
Οι τελευταίες υπάγονται στις αυθύπαρκτες. 

Οι υπηρεσίες στις οποίες λειτουργούν διοιχειρίσεις υλικού ορίζονται με 
απόφαση του Αρχηγού Πυροσβεστικού Σώματος. Με την αυτή από¬ 
φαση καθορίζεται και ο τρόπος λειτουργίας τους. 

3. Καθήκοντα διαχειριστή υλικού ανατίθεντοκ, με απόφαση του Αρ¬ 
χηγού Πυροσβεστικού Σώματος σε Πυρονόμο, Ανθυποπυραιγά ή Υπο- 
πυροιγό. 

4. Οι διαχειριστές υλικού είναι δημόσιοι υπόλογοι κατά την έννοια 
των ισχυουσών διατάξεων περί δημοσίου λογιστικού. 

Άρθρο 4 

Πειθαρχική δικαιοδοσία 

1. Η ποινή του προστίμου επιβάλλεται στους πυροσβεστικούς υπαλ¬ 
λήλους ως εξής: 

α. Ο Υπουργός μέχρι ένα μηνιαίο βασικό μισθό (Μ.Β.Μ.). 

β. .0 Αρχηγός μέχρι 9/10 ενός Μ.Β.Μ. 

γ. Ο Υπαρχηγός μέχρι 8/10 ενός Μ.Β.Μ. 

δ. Ο Αρχιπύραρχος μέχρι 7/10 ενός Μ.Β.Μ. 

ε. Πύραρχοι μέχρι 6/10 ενός Μ.Β.Μ. 

στ. Αντιπύραρχοι μέχρι 5/10 ενός Μ.Β.Μ. 

ζ. Επιπυραγοί μέχρι 4/10 ενός Μ.Β.Μ. 

η. Πυραγοί μέχρι 3/10 ενός Μ.Β.Μ. 

θ. Υποπυραγοί μέχρι 2/10 ενός Μ.Β.Μ. 

ι. Ανθυποπυραγοί μέχρι 1/10 ενός Μ.Β.Μ. 

2. Η πιο πάνω πειθαρχική δικαιοδοσία ασκείται εφόσον εκείνος που 

επιβάλλει την ποινή είναι Διοικητής ή Προϊστάμενος του τιμωρουμέ- 
νου. 

Άρθρο 5 

Επικύρωση - Αυξομείωση ποινών 

1. Αρμόδιοι για την επικύρωση των κατωτέρω πειθαρχικών ποινών 
είναι: 

α. Ο Υπουργός Δημόσιας Τάξης για τις ποινές των ανωτάτων Αξιω¬ 
ματικών. 

β. Ο Αρχηγός Πυροσβεστικού Σώματος για τις ποινές των ανωτέ- 
ρων και κατωτέρων Αξιωματικών. 

γ. Ο Υπαρχηγός για τις ποινές όλων των υπαλλήλων από το βαθμό 
του Πυροσβέστη μέχρι και του Πυρονόμου που επιβάλλονται το πρώτον 
από τους Περιφερειακούς Διοικητές και τους Διοικητές των ειδικών 
Υπηρεσιών του Σώματος. 

δ. Οι Περιφερειακοί Διοικητές για τις ποινές των Πυροσβεστών - 
Υπαξιωματικών και Πυρονόμων που υπάγονται στην διοικητική τους 
αρμοδιότητα. 

2. Όλοι οι ιεραρχικά προϊστάμενοι μέχρι τους αρμόδιους για την επι¬ 
κύρωση των ποινών μέσα στα πλαίσια της πειθαρχικής δικαιοδοσίας 
τους δικαιούνται να εγκρίνουν, επαυξάνουν, μειώνουν ή αίρουν την 
ποινή που επιβλήθηκε ή να τροποποιούν το αιτιολογικό της. 

Αν για τη διαμόρφωση ορθής κρίσης, κρίνουν αναγκαία την εξακρί¬ 
βωση κάποιου περιστατικού, έχουν το δικαίωμα, πριν εγκρίνουν την 
ποινή να ενεργήσουν ή να διατάξουν την ενέργεια σχετικής έρευνας. 

3. Οι ποινές που επικυρώνονται, με την επιφύλαξη της παραγρ. 4 του 
παρόντος δεν υπόκεινται πλέον σε άλλο έλεγχο και διαβιβάζονται αρμο- 
δίως για να καταχωρηθούν στα ατομικά βιβλιάρια του υπαλλήλου. 

4. Ο Υπουργός Δημόσιας Τάξης και ο Αρχηγός Πυροσβεστικού Σώ¬ 
ματος έχουν το δικαίωμα με σχετική αιτιολογημένη πράξη που στηρίζε¬ 
ται σε γεγονότα, πλήρους διαπιστωμένα, να επιβάλουν ποινή για πράξη 
που δεν κρίθηκε πειθαρχικά ελεγκτέα από υφιστάμενό τους ή να ελατ¬ 
τώνουν ή να αίρουν ή να αυξάνουν ή να μετατρέπουν, καθένας μέσα στα 
πλαίσια της πειθαρχικής του δικαιοδοσίας, οποιαδήποτε ποινή που επι¬ 
βλήθηκε από υφιστάμενό του, μέσα σε τρεις μήνες από την επικύρωση 
της ποινής ή την έκδοση απαλλακτικής απόφασης εφόσον από την 
έρευνα της υπόθεσης πεισθούν ότι η κρίση ήταν ατελής. 

5. Δεν υπόκεινται σε επικύρωση. 

α. Οι ποινές που επιβάλλει ο Υπουργός σ’ όλο το πυροσβεστικό προ¬ 
σωπικό. 

β. Οι ποινές που επιβάλλει ο Αρχηγός του Σώματος στους ανωτέρους 
και κατωτέρους αξιωματικούς και στους κατωτέρους υπαλλήλους. 

γ. Οι ποινές που επιβάλλει ο Υπαρχηγός στους κατωτέρους υπαλλή¬ 
λους και Πυρονόμους. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 9 Ιουλίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΟΙΚΟΝΟΜΙΚΟΝ 

ΙΩΑΝ. ΒΑΣΙΛΕΙΑΔΗΣ ΠΑΝΑΓ. ΔΕΛΗΜΗΤΣΟΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 238 (3) 

Ρύθμιση θεμάτων προσωπικού της Υπηρεσίας Πολιτικής Αεροπορίας 

(ΥΠΑ) του Υπουργείου Μεταφορών και Επικοινωνιών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του Ν. 1558/85 (137 Α") «περί Κυβέρνησης και Κυβερνητικών 
Οργάνων» και ειδικότερα της παραγρ. 5 του άρθρου 24 σε συνδυασμό 
με τις διατάξεις του άρθρου 2 του Ν. 51/1975 (125 Α’) «περί αναδιορ- 
γανώσεως .των Δημοσίων Πολιτικών Υπηρεσιών». 

β. Του ΝΔ 714/70 (238/Α - ) «περί ιδρύσεως Διευθύνσεως Εναερίων 
Μεταφορών παρά τω Υπουργεία» Συγκοινωνιών και Οργανώσεωςτης 
Υπηρεσίας Πολιτικής Αεροπορίας» όπως τροποποιήθηκε με το Ν. 


1340/83 (35 Α’). 

γ. Τον Ν. 1858/89 «Διαρρυθμίσεις στον ειδικό φόρο κατανάλωσης 
κ.λπ.» αρθ. 18 (148 Α’). 

δ. Το Π.Δ. 56/1989 «Οργανισμός της ΥΠΑ» (28 /Α’). 

2. Την αριθμ. 119/1990 γνωμοδότηση του Συμβουλίου της Επι¬ 
κράτειας με πρόταση των Υπουργών Προεδρίας της Κυβέρνησης, Οικο¬ 
νομικών και Μεταφορών και Επικοινωνιών, αποφασίζουμε: 

Άρθρο 1 

Όριο ηλικίας διορισμού 
Ελεγκτών Εναέριας Κυκλοφορίας (ΕΕΚ) 

1. Δεν μπορεί να διοριστεί κανείς υπάλληλος στον Κλάδο ΠΕ2 Ελε¬ 
γκτών Εναέριας Κυκλοφορίας (ΕΕΚ) της ΥΠΑ μετά την συμπλήρωση 
του 27ου έτους της ηλικίας, προκειμένου για άτομα που δεν υπέχουν 
στρατιωτική υποχρέωση ή έχουν νόμιμα απαλλαγεί και του 29ου έτους 
για άτομα που έχουν υπηρετήσει στο στράτευμα τον προβλεπόμενο από 
το νόμο χρόνο στρατιωτικής θητείας. 

2. Για τον υπολογισμό του κατά την προηγούμενη παράγραφο του 
άρθρου αυτού ορίου ηλικίας, σαν ημέρα γεννήσεως λαμβάνεται η 1η Ια¬ 
νουάριου του έτους της γεννήσεως. 

Άρθρο 2 

Εκπαίδευση, απόκτηση ειδικοτήτων από τους ΕΕΚ, 
βαθμολογική εξέλιξη 

1. Οι διοριζόμενοι στον κλάδο ΠΕ2 ΕΕΚ υπάλληλοι της ΥΠΑ υπο- 
χρεούνται να υπηρετήσουν σε υπηρεσίες που ασκείται έλεγχος εναέριου; 
κυκλοφορίοις επί μια συνεχή δωδεκαετία από του διορισμού των και να 
υποστούν την προβλεπόμενη από την κείμενη κάθε φορά νομοθεσία για 
τον κλάδο τους εκπαίδευση. Για να αποκτήσουν δικαίωμα κρίσεως στον 
μεθεπόμενο του εισοιγωγικού για τον κλάδο τους βαθμό, οι υπάλληλοι 
της παρούσας παραγράφου πρέπει να υπηρετούν συνεχώς σε υπηρεσίες 
που ασκείται έλεγχος εναέριας κυκλοφορίοις με εξαίρεση τα διαστήματα 
που θα εκπαιδεύονται στη Σχολή Πολιτικής Αεροπορίας (ΣΠΟΑ) και να 
αποκτήσουν μια τουλάχιστον ειδικότητα από .τιςπροβλεπόμενες στην 
παράγρ. 2 του άρθρου αυτού. 

2. Οι ΕΕΚ υποχρεούνται μέσα σε τρία χρόνια από του διορισμού των 
να αποκτήσουν μια από τις παφοικάτω ειδικότητες: 

α. Ελεγκτού Αεροδρομίου ή 

β. Ελεγκτού Προσέγγισης ή 

γ. Ελεγκτού Περιοχής Α’ τάξης. 

Ειδικά για την απόκτηση Ειδικότητας Ελεγκτού Περιοχής Α’ τάξης 
και εφόσον συντρέχουν συνθήκες που δυσχεραίνουν την εκπαίδευση των 
υποψηφίων για απόκτηση της ειδικότητας αυτής, είναι δυνατόν με από¬ 
φαση του Υπουργού Μεταφορών και Επικοινωνιών να παρατείνεται η 
κατά τα ανωτέρω τριετία για ένα ακόμη έτος. 

3. Μέχρις αποκτήσεως μια»; ειδικότητας από αυτές που προβλέπο- 
νται στην παράγρ. 2 του παρόντος άρθρου παρατείνεταιι η δόκιμη υπη¬ 
ρεσία και αναστέλλεται η μονιμοποίηση του υπαιλλήλου ΕΕΚ. Η ανω- 
τέρω αναστολή δεν μπορεί να ξεπεράσει τους 12 μήνες. Στην συνέχεια ο 
υπάλληλος, στην περίπτωση που δεν αποκτήσει μια από τις παραπάνω 
ειδικότητες κρίνεται για μονιμοποίηση και αν μεν κριθεί μονιμοποιη- 
τέος, μονιμοποιείται και μετατάσσεται σε άλλους κλάδους της ίδιοες κα¬ 
τηγορίας είτε Δημόσιας Υπηρεσίας είτε Ν.Π.Δ.Δ. αν δε κριθεί μη μσνι- 
μοποιητέος, απολύεται από την Υπηρεσία. 

Η μετάταξη σε άλλες Δημόσιες Υπηρεσίες γίνεται με κοινή απόφαση 
των Υπουργών Προεδρίας της Κυβέρνησης, Μεταφορών και Επικοινω¬ 
νιών και του οικείου Υπουργού σε κλάδους και θέσεις ανάλογα με τα τυ¬ 
πικά προσόντα του μετατασσομένου. Ο καθορισμός της Υπηρεσίας στην 
οποία θα γίνει η μετάταξη γίνεται με απόφαση του Υπουργού Προεδρίας 
της Κυβέρνησης. 

Άρθρο 3 

,. Βαθμίδες καθηκόντων 

Δια του παρόντος καθιερώνονται τέσσερις βαθμίδες καθηκόντων στις 
οποίες εντάσσονται οι Ελεγκτές Εναέριας Κυκλοφορίας ως κάτωθι: 

Πρώτη βαθμίδα: Σ’ αυτήν εντάσσονται οι ΕΕΚ μετά την επιτυχή 
αποφοίτησή των από την Σχολή Πολιτικής Αεροπορίας (ΣΠΟΑ) και φέ¬ 
ρουν τον τίτλο του «βοηθού ελεγκτή». 

Δεύτερη βαθμίδα: Σ’ αυτή εντάσσονται οι ΕΕΚ μετά την απόκτηση 
μιας των ειδικοτήτων που προβλέπονται στο άρθρο 2 του παρόντος και 
φέρουν τον τίτλο του «Ελεγκτή Β’». 

Τρίτη βαθμίδα: Σ’ αυτήν εντάσσονται οι ΕΕΚ μετά εξαετή τουλάχι¬ 
στον υπηρεσία σε κλάδο ΕΕΚ και τριετή άσκηση καθηκόντων μιας του¬ 
λάχιστον ειδικότητας απ’ αυτές που προβλέπονται στο άρθρο 2 παρ. 2 
του παρόντος ή ελεγκτή ΗΑΟΑΚ. Οι υπάλληλοι αυτοί φέρουν τον τίτλο 
του Ελεγκτή Α’. 

Τέταρτη Βαθμίδα: Σ’ αυτήν εντάσσονται οι ΕΕΚ μετά δωδεκαετή 
τουλάχιστον υπηρεσία σε κλάδο ΕΕΚ και εννεαετή άσκηση καθηκόντων 
μιας τουλάχιστον ειδικότητας από αυτές που προβλέπονται στο άρθρο 2 
παράγρ. 2 του παρόντος ή ελεγκτή ΚΑΟΑΚ. Οι υπάλληλοι αυτοί φέ¬ 
ρουν τον τίτλο του Αρχιελεγκτή. 

Με απόφαση του Αιοικητή της ΤΠΑ προσδιορίζονται τα ειδικότερα 
καθήκοντα των υπαλλήλων κάθε βαθμίδας σύμφωνα με την ισχύουσα 
κάθε φορά νομοθεσία (ΒΔ 636/72 «περί πτυχίων και αδειών κ.λπ.» τα 
σχετικά παραρτήματα και εγχειρίδα του ΚΆΟ κ.λπ.). 

Η απόφαση αυτή του Διοικητή της ΤΠΑ μπορεί να συμπληρώνει 
απλώς την ισχύουσα νομοθεσία στο εν λόγω αντικείμενο αλλά όχι και να 
τροποποιεί αυτήν. 

Άρθρο 4 

θέσεις προϊσταμένων ΕΕΚ 

Για την κατάληψη θέσεως προϊσταμένου σε υπηρεσίες ελέγχου εναέ¬ 
ριας κυκλοφορίας απαιτούνται, πέραν των προβλεπομένων από την κεί¬ 
μενη νομοθεσία προσόντων και τα εξής: 

α. Για την κατάληψη θέσης προϊσταμένου σε μονάδα που λειτουργεί 
σε επίπεδο Διεύθυνσης ο ΕΕΚ πρέπει να έχει συμπληρώσει τρία χρόνια 
στην Τέταρτη βαθμίδα καθηκόντων (Αρχιελεγκτής επί τριετία). Ελλεί¬ 
ψει Αρχιελεγκτή επί τριετία, σε μονάδα που λειτουργεί σε επίπεδο Διεύ¬ 
θυνσης μπορεί να τοποθετείται ως προϊστάμενος Αρχιελεγκτής. 

β. Για την κατάληψη θέσης προϊσταμένου σε μονάδα που λειτουργεί 
σε επίπεδο Τμήματος ο ΕΕΚ πρέπει να βρίσκεται στην Τέταρτη βαθμίδα 
καθηκόντων (Αρχιελεγκτής). Ελλείψει Αρχιελεγκτών, σε μονάδα που 
λειτουργεί σε επίπεδο τμήματος μπορεί να τοποθετείται ως προϊστάμε¬ 
νος Ελεγκτής Α'. 

γ. Σε μονάδες "ελέγχου Εναέριας Κυκλοφορίας που λειτουργούν σε 
επίπεδο γραφείου, μπορεί να τοποθετείται ως προϊστάμενος και Ελε¬ 
γκτής Β'. 

Άρθρο 5 

Ρύθμιση ειδικών θεμάτων 

1. Υπάλληλοι κλάδου ΕΕΚ που τοποθετούνται σε θέσεις αερολιμε- 
ναρχών ή αποστέλλονται για εκπαίδευση σε θέματα του κλάδου των 
στην ημεδαπή ή αλλοδαπή θεωρούνται ότι συνεχίζουν να ασκούν τα κα¬ 
θήκοντα της ειδικότητας ΕΕΚ που είχαν προ της τοποθετήσεώς των ως 
αερολιμεναρχών ή της αποστολής των για εκπαίδευση. 

2. Υπάλληλοι κλάδου ΕΕΚ βαθμίδας καθηκόντων κατώτερης του 
Αρχιελεγκτή δύνανται να τοποθετούνται κατ’ εξαίρεση των αναφερομέ- 
νων, στο άρθρο 2 παράγρ. 2, σε υπηρεσίες ΕΕΚ όπου δεν ασκείται έλεγ¬ 
χος εναέριας κυκλοφορίας, για χρονικό διάστημα συνεχές ή διακοπτό¬ 
μενο που δεν μπορεί να υπερβαίνει τη διετία συνολικά. 


Για την διετία αυτή θεωρείται ότι συνεχίζουν να ασκούν τα καθήκο¬ 
ντα της ειδικότητας την οποία είχαν πριν από την τοποθέτησή των στην 
μονάδα αυτή. 

3. Οι Υπηρετούντες στην ΥΠΑ ΕΕΚ που δεν έχουν συμπληρώσει δω¬ 
δεκαετή προϋπηρεσία σε υπηρεσίες ελέγχου εναέριας κυκλοφορίας μετα¬ 
κινούνται υποχρεωτικά εντός εξαμήνου από της δημοσιεύσεως του πα¬ 
ρόντος διατάγματος, σε υπηρεσίες όπου ασκείται έλεγχος εναέριας κυ¬ 
κλοφορίας. Της υπσχρεώσεως αυτής εξαιρούνται οι έχοντες υπερδεκα- 
πενταετή υπηρεσία στον κλάδο ΕΕΚ. 

’Οσοι από τους παραπάνω υπαλλήλους έχουν πάνω από 15 χρόνια 
υπηρεσίας στον κλάδο δύνανται με αίτησή τους να ζητήσουν την τοποθέ¬ 
τησή τους σε υπηρεσίες ΕΕΚ, όπου ασκείται έλεγχος εναέριας κυκλοφο¬ 
ρίας, της υπηρεσίας υποχρεούμενης να μετακινήσει τούτους σύμφωνα 
με την αίτησή τους, μέσα σε διάστημα έξι μηνών. 

4. Για την κατάταξη των ήδη υπηρετούντων υπαλλήλων ΕΕΚ σε 
βαθμίδες καθηκόντων, προσμετράται ο χρόνος από της αποκτήσεως 
μιας ειδικότητας ΕΕΚ μέχρι σήμερα, θεώρουμένου ότι έκτοτε και μέχρι 
σήμερον ασκούσαιν τα καθήκοντα της ειδικότηταις αυτής ανεξάρτητα αν 
είχοιν την ειδικότητα αυτή σε ισχύ ή όχι. 

Ο τυχόν πλεονάζων χρόνος μετά την κατάταξη σε βαθμίδες θεωρεί¬ 
ται ότι έχει διανυθεί στην βαθμίδα στην οποία κατατάχθηκε ο ΕΕΚ. Η 
κατά τα άνω ένταξη των υπαλλήλων ΕΕΚ σε βαθμίδες καθηκόντων θα 
γίνει από τη Διεύθυνση εναέριας κυκλοφορίας της Κεντρικής Υπηρεσίας 
της ΥΠΑ μετά σύμφωνη γνώμη της Επιτροπής που προβλέπεται στην 
παράγραφο 5 αυτού του άρθρου και θα εγκριθεί από τον Διοικητή αυ¬ 
τής. 

5. Ο χρόνος άσκησης καθηκόντων κάποιας ειδικότητας ΕΕΚ θα βε¬ 
βαιώνεται από την μονάδα στην οποία έχει υπηρετήσει ή υπηρετεί ο 
υπάλληλος ΕΕΚ και έχει ασκήσει την ειδικότητα, μετά σύμφωνη γνώμη 
τριμελούς επιτροπής που αποτελείται από δύο ΕΕΚ βαθμίδας Αρχιελε- 
γκτή οριζόμενους από τον Διοικητή της ΥΠΑ και έναν εκπρόσωπο της 
ΕΕΕΚΕ οριζόμενο με απόφαση του Διοικητικού Συμβουλίου αυτής. Η 
θητεία της Επιτροπής αυτής είναι διετής. 

Άρθρο 6 

Η ισχύς του Διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. Στον Υπουργό Μεταφορών και Επικοι¬ 
νωνιών αναθέτουμε τη δημοσίευση και εκτέλεση του παρόντος Διατάγ¬ 
ματος. 

Αθήνα, 9 Ιουλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ ΟΙΚΟΝΟΜΙΚΩΝ 

ΜΙΛΤΙΑΔΗΣ ΕΒΕΡΤ ΙΩΑΝΝΗΣ ΙΊΑΛΑΙΟΚΡΑΣΣΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

